Home -- Aymara -- Perform a PLAY -- 153 (Does the devil exist 1)
153. Chekpachansa diablojj utjiti 1
Niño: “Mä jach’a jisct’aw utjitu: ¿Chekpachansa diablojj utjiti? Utjchejja, ¿cawqhats juti?”
Chekpachansa diablojj utjiwa. Ucajj alajj pachan kallti.
Niño: “¿Alajj pachana?”
Lucifer ucajja juc’am suma c’ajquir isini angelänwa.
Takpach Ch’aman Diosar yupaychaña ucataquïnwa… Ucampisa chuymapajja jach’a jach’ tucuña uqhamarac jan respetoni ucampiw phokhantatayna.
Lucifer: “Juc’amp jach’äñ munta. ¡Diosjamañ munta! Take ch’amanïñ take cun apnakañ munta. Diosjam take chamanïñ munta.”
Jach’äñ munatapatjja, mankhanacaruwa jakontatäna. Diosajj alajj pachat jakonocutayna. Ucat acsarojja diablo satäjjewa uqhamarac Diosan enemigopa. Cunjamatsa Diosan asqui amtanacapa jakenacataquejja t’unjañ uqhamarac mayjt’añ muni.
Diosajj jacaña jiwasanacataquejj muni – diablojj jiwaña.
Diosajj chek muni – diablojj c’ariwa.
Diosajj jakemp chict’atäñ muni – diablojj t’unjaña.
Niño: “Adanamp Evampejja lurawayiwa. Sallkjjayasipjjewa.”
Uñachayämawa cunjams luri: Jakenacar Diosat apakañataquejja, pächasiñanaca uqhamarac Diosar jan confiaña chuymanacar uchi.
Diablo: “¿Uqhamajj Diosajj aca kokatj janiw mankapjjatati sasina? ¿Juc’amp sumäqui ucat jarc’apjjtam?”
Adanamp Evampejj trampar jalantapjjataynawa. Ucatwa jiwañajj aca mundor mantawayi ucatsti take jakenacawa Diosar jayarst’ata. Ucampis Diosa munasiñapajja juc’amp jach’awa. Ucatwa Diosajj arsutayna mayni diablor atipiri uqhamaraqui jakenacamp Diosampejj mayachasiñapataqui.
Niño: “Ucajj Jesusat sasqui.”
Ucaw chekajja. ¡Jesusaw atipirejja! Jesusan sutipajja diablor khathatiyiwa. Diablojj yatïnwa cawquïr marcansa Jesusajj yuriñapänjja, ucatwa faraón toke judionacar tucjañ munäna uqhamarac yakha apnakerinac toke. Ucampis Diosajj janiw amtanacap inar tucuyäñ jaytcänti. Mä arumajja niya 2.000 maranacanjja, Jesusajj Belenanjja yuriwäyi.
Jesusaw atipirejja. Diablon jan wali luräwinacap t’unjiriw juti. Ucatwa diablojj uñisi ucatjj atacaraquiw. Ucampis ucatjja jutirinwa cuentapjjäma.
Uñjtirinaca: Parliri, niño, Lucifer (diablo)
© Copyright: CEF Germany
eng_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn spa_Latn eng_Latn